GiliGold/VAD_KnessetCorpus huggingface dataset:
ראובן ריבלין: הרי בסופו של דבר אני לא רואה ב-24:00 בלילה, חוץ מאשר את היושבי-ראש ועוד מספר מועט של אנשים שנאלצים לדבר, באים ומצטופפים ליד הבמה.
ראובן ריבלין: מפעם לפעם כל אחד מכם הולך לישון, והיושבי-ראש יושבים על הבמה ומקיימים את מצוות הדמוקרטיה.
ראובן ריבלין: כמובן שאם יגיעו רגעים שבהם יצטרכו להפעיל את 131 וזה יהיה מקרה מיוחד, תבוא הקואליציה ותבקש להפעיל את 131, אחרי שתאמר: דנו בהסתייגויות במשך שלושה ימים רצופים וההסתייגויות חוזרות על עצמן ואין כאן שום כוונה אלא לפיליבסטר.
ראובן ריבלין: אני מבין, יהיה דיון.
ראובן ריבלין: גם הציבור מבקר אותנו באמצעות גורמים אחרים, שאסור שיהיה מצב שבו הם יתערבו בעבודת הכנסת.
ראובן ריבלין: כדי שגורמים אחרים לא יתערבו בעבודת הכנסת, משום שאסור להם להתערב בעבודת הכנסת, הכנסת צריכה לדאוג להליכים התקינים בתוכה.
ראובן ריבלין: לכן אני שוטח בקשתי בפני הוועדה הנכבדה ובפני היושב-ראש שלה: תן לחברי הכנסת את כל ההסתייגויות שבמקרים רגילים היו נותנים להם.
ראובן ריבלין: חברי הכנסת מגישים פה הסתייגויות במשך 61 שנים, כמעט ולא עצרו אותם בטענה כזאת או אחרת.
ראובן ריבלין: אחרי שייגמרו ההסתייגויות אני מציע וממליץ לקואליציה ולאופוזיציה לראות מהם חוקי המשחק, כי הרי בסופו של דבר ההצבעות יוכרעו וההסתייגויות הן לא ברמה של בקשה לשכנע אחד מחברי הכנסת לחזור בו מעמדתו הקודמת, כי אם כן בוודאי צריך להשמיע אותה, אלא כהסתייגויות מחאה, הסתייגויות דיבור, הסתייגויות הבאות להסביר לציבור מדוע אנחנו מבקשים להתנהג בצורה כזאת או אחרת.
ראובן ריבלין: אבל אני מבקש לא ליצור מצב שבו הרוב בוועדה יגרום לכך שחברי כנסת לא יוכלו להגיש הסתייגויות.
ראובן ריבלין: יגישו הסתייגויות, כולכם תלכו לישון.
ראובן ריבלין: מי שמנהל את הישיבות זה אנחנו, וננהל אותן באופן רצוף, גם אם יצטרכו לשבת כמה ימים.
ראובן ריבלין: לכן אני מבקש לנהוג גם בחוק זה, שעם כל החשיבות הפוליטית שלו הוא לא בעל חשיבות קונסטיטוציונית שצריכה לשנות סדרי בראשית.
ראובן ריבלין: יש אחד שיאמר שזה חוק מיצובישי ויש אחד שיאמר שזה חוק שוקולד, כל אחד יאמר מה שהוא רוצה.
נסים זאב: וזה מקובל עליך?
ראובן ריבלין: אני מבקש בכל לשון של בקשה לאפשר גם בוועדה זו לנהוג בחוק זה כפי שנוהג חבר הכנסת זבולון אורלב בחוקים בוועדה שלו וכפי שהיה נוהג חבר הכנסת אופיר פינס בוועדת החוקה ובוועדת הפנים ובוועדות אחרות.
ראובן ריבלין: אני מבקש לאפשר לחברי הכנסת למצות.
ראובן ריבלין: כאשר יש סעיף המאפשר למנוע בעדם, ראה תמיד את הסעיף האחר הבא ואומר שכל חבר כנסת יכול להגיש את הסתייגויותיו.
ראובן ריבלין: הנוהג עד היום בכנסת היה, שלא למנוע מחברי כנסת להגיש את הסתייגויותיהם, למעט אם הן הסתייגויות פוגעניות וכאלה אשר בתלמוד נאמר שהן באות על-מנת למיקט, שזה לא רק להרגיז, אלא שהן מהוות בבחינת עלבונות.
ראובן ריבלין: אני מודה לך מאוד.
ראובן ריבלין: אני לא רוצה להפעיל איזשהו לחץ, באתי רק לבקש את משאלת לבי.
ראובן ריבלין: בסופו של דבר הכנסת היא של כולנו, ואם אנחנו נגיע למצב שבכנסת הבאה, יהיה הרוב אשר יהיה, לא תהיה עוד כנסת שכן יהיה כאן רוב הכנסת, הדברים לא יהיו לטובת הדמוקרטיה בישראל.
ראובן ריבלין: היום, כשאני אחראי על המערכת, יחד אתך אדוני יושב-ראש הקואליציה, ויחד אתכם אנשי האופוזיציה, אני רואה בנו כולנו יחד סינרגיה שהשלם שלה הוא יותר גדול מכל אחד ואחד מאתנו.
ראובן ריבלין: על כל פנים, בוודאי יותר גדול ממני.
שלמה מולה: אדוני היושב-ראש, הבעיה שלנו היא שהקואליציה חושבת שאנחנו עובדים אצלה.
ראובן ריבלין: חבר הכנסת מולה, היינו יחד בשנה שעברה כאשר קואליציה אפילו לא היתה באה, היא היתה באה רק להצבעות.
ראובן ריבלין: היינו כבר גם בעניינים אלה.
ראובן ריבלין: דרך אגב, הקואליציה בקדנציה הקודמת יכולה היתה לבטל בקלות את 105(א)(1), והיא לא ביטלה.
ראובן ריבלין: אני, דרך אגב, מתכוון לבטל את הסעיף הזה בסוף הקדנציה.
ראובן ריבלין: אני מבקש לבטל כל סעיף שאנחנו לא משתמשים בו, שהוא הפך להיות אות מתה או שהוא הפך להיות בעליל בסתירה לאמור בסעיפים אחרים ובפרשנויות לסעיף.
ראובן ריבלין: כל אחד פועל לפי סגנונו, כל אחד פועל לפי מערכי הלב שלו, כל אחד פועל כמובן לפי צו מצפונו, ואני בטוח שאתה תמצא את הדרך לאפשר לאנשי האופוזיציה להגיש הסתייגויות.
ראובן ריבלין: ישבו שני לילות או שלושה לילות ויצביעו.
ראובן ריבלין: אם לא יצביעו עד השעה 14:00, נמשיך במוצאי-שבת או ביום שני, והישיבה תסתיים אחרי שיסתיימו ההסתייגויות.
ראובן ריבלין: כמובן חברי הכנסת כולם יוותרו על ביקורים ועל חופשות רק למען הצגת הסתייגויותיהם, ללא סייג ושיעור כמובן, ואני בטוח שהם יעמדו בתפקידם זה כפי שאנחנו ראינו אותם עומדים גם בתקופות אחרות.
ראובן ריבלין: צריך לתת את ההזדמנות, ואני בטוח שהדמוקרטיה תנצח.
אחמד טיבי: תודה רבה, אדוני היושב-ראש.
חיים אורון: תודה רבה, אדוני היושב-ראש.
זאב אלקין: תודה רבה לאדוני היושב-ראש.
זאב אלקין: קודם כל, אתה היושב-ראש של הבית הזה, ולכן אנחנו צריכים לנהוג כעצתך.
זאב אלקין: לגבי סעיף 104, אני לא יודע מה כלול במכתב התלונה, כי לא ראיתי אותו, אבל ההודעה שנמסרה כאן בתחילת ההצבעה על ההסתייגויות היתה שהפעלה של סעיף 104(ד) תהיה לגבי הסתייגויות שהן לא מהותיות, בהתאם לעצה שקיבלתי ממך לפני שבוע.
זאב אלקין: כמובן, יכולה להיות מחלוקת.
זאב אלקין: אני לא אכניס אותך לעובי הקורה, אבל הוגשו הרבה מאוד הסתייגויות על החוק הזה, חלקן אגב היו פוגעניות ולפי עצה של היועצת המשפטית הכרענו בכל פעם האם זה נחשב פוגעני או לא, בהתאם לתקנון.
זאב אלקין: לגבי ההחלטה של הפעלת סעיף 104(ד), זאת בוודאי לא החלטה שרלוונטית לצורך התהליך שמתבצע כרגע בוועדה, כי כאן בוועדה כל הסתייגות של כל חבר כנסת שעומדת בכללים – אנחנו מביאים אותה להכרעה.
זאב אלקין: ברשותך, ברגע שיסתיימו ההצבעות, במידה שהחוק בכלל יאושר, אני אבוא לקבל ממך עצה והנחיה, ואשמח מאוד אם תימצא הדרך שהכנסת לא תהפוך לחוכא ואתלולא.
ראובן ריבלין: רק זכור תמיד, שהמסורת הקיימת והנהוגה בבית זה הוא, שכל אחד מהחברים יכול בשם סיעתו ובשם חברי סיעתו גם להגיש את ההסתייגויות.
ראובן ריבלין: זאת אומרת, אל תמנע מאנשים המיוצגים בוועדה ומחבריהם להגיש הסתייגות.
זאב אלקין: אנחנו לא מונעים מהם להגיש את זה לפה.
שלמה מולה: אתה הודעת לנו שתפעיל את הסעיף.
שלמה מולה: אתה עכשיו חוזר בך?
זאב אלקין: אני אבוא בתום הישיבה להתייעץ ולקבל הנחיה מיושב-ראש הכנסת בנושא הזה.
חיים אורון: אדוני יושב-ראש הוועדה, אתם מחקתם הסתייגויות שהיו עוברות בבית הזה עשרות פעמים.
חיים אורון: חבר הכנסת אורון, דיבר על זה יושב-ראש הכנסת כרגע לגבי הסתייגויות פוגעניות.
חיים אורון: עשינו את זה בייעוץ של היועצת המשפטית, וחוות דעתה מקובלת עלינו.
חיים אורון: לא מקובלת עלינו.
זאב אלקין: עליך לא.
זאב אלקין: זכותך.
חיים אורון: ממשלת נתניהו זה פוגעני?
ארבל אסטרחן: חוות הדעת לא התייחסה למלים "ממשלת נתניהו".
רוני בר-און: אי-אפשר להגיד שאמירה של שר בממשלה על ראש הממשלה היא אמירה פוגענית.
רוני בר-און: לא היה כדבר הזה בתולדות מדינת ישראל.
זאב אלקין: זה היה חשוב מאוד, ואנחנו ממשיכים עכשיו.
חיים אורון: אבל מחקת הסתייגויות.
זאב אלקין: אנחנו עוברים להסתייגות אחרונה בנושא הזה, של סיעת חד"ש, להתחיל את הסעיף מכנסת 28.
זאב אלקין: מי בעד ההסתייגות הזאת?
ארבל אסטרחן: יש שלוש הסתייגויות שהוגשו במהלך הישיבה.
ארבל אסטרחן: האחת של חברי הכנסת פינס וכבל.
ארבל אסטרחן: שההתפלגות היא של רבע, על זה הוצבע, ותחילה מהכנסת הבאה גם הוצבע.
ארבל אסטרחן: חבר הכנסת פינס הציע משהו חדש, שלא דובר עליו עדיין, על כך שההתפלגות תישאר בתנאים הקיימים היום וגם שליש מסיעה יוכל להתפלג, אבל גם רבע מסיעה יוכל להתפלג, ובלבד שבמקרה של התפלגות של רבע שאינו שליש המתפלגים לא יוכלו להתמנות לשרים או לסגני שרים.
איתן כבל: אין מתת.
זאב אלקין: מי בעד ההסתייגות הזאת, של חברי הכנסת פינס וכבל?
ארבל אסטרחן: זה יעלה כהסתייגויות למליאה.
ארבל אסטרחן: חבר הכנסת זאב הציע שההתפלגות תתאפשר לקבוצה של שישה חברי כנסת.
נסים זאב: אני חושב שזה חשוב מאוד, כי השביעי בקדימה מתנדנד.
רוני בר-און: אז תצביע בעד ההסתייגות שלך.
נסים זאב: אני אצביע נגד.
זאב אלקין: אין עוד הסתייגויות לסעיף הזה.
זאב אלקין: אנחנו מצביעים על הסעיף כנוסח הוועדה.
אופיר פינס-פז: הצבעה שמית, אדוני.
זאב אלקין: חבר הכנסת זאב אלקין, בעד; חבר הכנסת יריב לוי, בעד; חבר הכנסת דני דנון לא נמצא, במקומו חבר הכנסת כרמל שאמה, בעד; חבר הכנסת זבולון אורלב, בעד; חברת הכנסת דליה איציק, במקומה חבר הכנסת שלמה מולה, נגד; חברת הכנסת רוחמה אברהם-בלילא לא נמצאת, במקומה חבר הכנסת זאב בילסקי, נגד; חברת הכנסת רחל אדטו, אינה נוכחת; חבר הכנסת אילן גילאון, אינו נוכח, במקומו חבר הכנסת חיים אורון, נגד; חבר הכנסת דוד רותם לא נמצא, במקומו חבר הכנסת אלכס מילר, בעד; חבר הכנסת רוברט אילטוב, בעד; חבר הכנסת דניאל בן-סימון לא נמצא, במקומו חבר הכנסת אופיר פינס, נגד; חבר הכנסת איתן כבל, נגד; חבר הכנסת אברהם מיכאלי, בעד; חבר הכנסת נסים זאב, בעד; חבר הכנסת מנחם אליעזר מוזס, בעד; חבר הכנסת אחמד טיבי, לא נוכח; חבר הכנסת ציון פיניאן, בעד.
שלמה מולה: אדוני היושב-ראש, אני מבקש רביזיה.
זאב אלקין: מי בעד הרביזיה לסעיף 1?
זאב אלקין: הצבעה בעד – 5 נגד – 10 נמנעים – אין הרביזיה לא התקבלה.
זאב אלקין: סעיף 1 אושר.
אחמד טיבי: מי אמר שהרביזיה היא על כל הסעיף?
אחמד טיבי: היה צריך רביזיה על כל סעיף בנפרד.
אחמד טיבי: אדוני היושב-ראש, יש חילוקי דעות בנוגע להצבעה הזאת.
אחמד טיבי: אני מעוניין שהרביזיה לא תהיה על כל סעיפי החוק, אני מעוניין שהרביזיה תהיה על שלושת ההסתייגויות הראשונות בלבד.
זאב אלקין: אישרנו את הסעיף, ואישרנו אותו באופן סופי אחרי הרביזיה.
ציון פיניאן: עבר זמנו, בטל קורבנו.
אחמד טיבי: אני הרכז של האופוזיציה בשעתיים האחרונות.
אחמד טיבי: שלמה טעה.
אחמד טיבי: אנחנו רוצים רביזיה על כל סעיף.
ארבל אסטרחן: אי-אפשר.
זאב אלקין: היתה רביזיה על סעיף 1, אישרנו את הסעיף, היתה רביזיה על אישור הסעיף כנוסח הוועדה.
זאב אלקין: אי-אפשר לפתוח אותו שוב.
אחמד טיבי: בסוף היום נצביע על רביזיות על הסעיף הבא.
זאב אלקין: זה תפקידי מתי לשים את זה.
זאב אלקין: או שאתה מבקש מראש רביזיה ונצביע על זה, או שלא.
אחמד טיבי: אני קובע מתי אני רוצה רביזיה.
זאב אלקין: מתי שתרצה, תבקש רביזיה.
אחמד טיבי: אתה רשאי לעשות אותה עוד שבועיים.
זאב אלקין: אבל אל תשכח שברגע שיש רביזיה אחת, אי אפשר לעשות רביזיות נוספות.
אחמד טיבי: הוא עשה על סעיף 1, טעה, יש סעיפים נוספים.
זאב אלקין: אולי חבר כנסת אחר יעשה רביזיה על סעיף אחר.
אחמד טיבי: שנסים זאב וכרמל שאמה יעשו גם חוק וגם רביזיה.
אחמד טיבי: כך נראית הכנסת.
אחמד טיבי: כך נראית הוועדה.
זאב אלקין: מי שביקש רביזיה הוא חבר הכנסת מולה.
אחמד טיבי: אבל רמזת שאתה תיתן למישהו מהקואליציה לבקש רביזיה.
זאב אלקין: זה לא קשור לקואליציה ואופוזיציה.
זאב אלקין: חבר הכנסת נסים זאב הציע הסתייגות והצבענו נגדה.
נסים זאב: אפילו האתון של בלעם לא התעללה בו כמו שהאופוזיציה מתעללת בנו.
ארבל אסטרחן: בסעיף 2 הוגשו שוב כל ההסתייגות לשם החוק, אבל היות שיש חוק אחד ולא שניים אז כל ההסתייגויות לשם החוק בוטלו.
ארבל אסטרחן: אין פעמיים שם חוק.
ארבל אסטרחן: בכותרת השוליים יש שתי הסתייגויות שזהות להן נכתבו כבר לסעיף 1.
ארבל אסטרחן: יהיה כתוב בכותרת השוליים "תיקון חוק מימון מפלגות" ומוצע להוסיף שם "ושלב נוסף בריסוק מעמדה של הכנסת", בדיוק כמו ההסתייגות שהוצבעה לסעיף 1.
ארבל אסטרחן: אותו הדבר כותרת השוליים: "תיקון חוק מימון מפלגות בניסיון להבטיח את הישרדותה הפוליטית של הממשלה הכושלת ביותר בתולדות מדינת ישראל".
זאב אלקין: אנחנו מצביעים על ההסתייגות מספר 27 של סיעות האופוזיציה.
זאב אלקין: אנחנו מצביעים על הסתייגות 28.
ארבל אסטרחן: על סעיף 29 אי-אפשר להצביע, כי זה כבר הוכנס כהסתייגות לתחילת החוק.
ארבל אסטרחן: סעיף 30, במקום בשלושת החודשים הראשונים יבוא בשלוש השנים הראשונות.
ארבל אסטרחן: על הסתייגות 31 אי-אפשר להצביע, כי אין עוד הכותרת הזאת.
ארבל אסטרחן: הסתייגות 32 כנ"ל וכן 33, 34, עד 45.
ארבל אסטרחן: מדובר במלים שאי-אפשר למחוק אותן, כי זה משאיר את הסעיף בלי הוראה.
שלמה מולה: למה זה לא מהותי?
ארבל אסטרחן: רוצים למחוק את המלה "מימון" למשל.
ארבל אסטרחן: כתוב: בחוק מימון מפלגות, התשל"ג-1973 וכו'.
שלמה מולה: אז יישאר "חוק מפלגות" בלי "מימון".
ארבל אסטרחן: אי-אפשר, כי אתה לא מתקן את חוק מימון המפלגות.
ארבל אסטרחן: אלה הוראות סיוע שלא ניתן להחליפן, כי אחרת אין משמעות לסעיף.
ארבל אסטרחן: מהסתייגות 46 מתחילה סדרה שבאה לקבוע את התקופה שבה התפלגות לא תזכה במימון.
ארבל אסטרחן: במקום "בשלושת החודשים" יש פה סדרה של 24 חודשים, 23 חודשים וכן הלאה.
זאב אלקין: אנחנו מצביעים על הסדרה הזאת.
זאב אלקין: הסתייגות מספר 46, 24 חודשים.
זאב אלקין: הצבעה בעד – 4 נגד – 7 נמנעים – אין ההסתייגות לא התקבלה.
זאב אלקין: הסתייגות מספר 47, 23 חודשים.
זאב אלקין: הצבעה בעד – מיעוט נגד – רוב נמנעים – אין ההסתייגות לא התקבלה.
זאב אלקין: הסתייגות מספר 48, 22 חודשים.
זאב אלקין: הסתייגות מספר 49, 21 חודשים.
זאב אלקין: הסתייגות מספר 50, 20 חודשים.
זאב אלקין: הסתייגות מספר 51, 19 חודשים.
זאב אלקין: הסתייגות מספר 52, 18 חודשים.
זאב אלקין: הסתייגות מספר 53, 17 חודשים.
זאב אלקין: הסתייגות מספר 54, 16 חודשים.
זאב אלקין: הסתייגות מספר 55, 15 חודשים.
זאב אלקין: הסתייגות מספר 56, 14 חודשים.
זאב אלקין: הסתייגות מספר 57, 13 חודשים.
זאב אלקין: הסתייגות מספר 58, 12 חודשים.
זאב אלקין: הסתייגות מספר 59, 11 חודשים.
זאב אלקין: הסתייגות מספר 60, 10 חודשים.
זאב אלקין: הסתייגות מספר 61, תשעה חודשים.
זאב אלקין: הסתייגות מספר 62, שמונה חודשים.
זאב אלקין: הסתייגות מספר 63, שבעה חודשים.
זאב אלקין: הצבעה בעד – 4 נגד – 8 נמנעים – אין ההסתייגות לא התקבלה.
ארבל אסטרחן: חבר הכנסת כרמל שאמה הציע שישה חודשים, בנפרד.
ארבל אסטרחן: הסתייגות מספר 64, אם היא תתקבל בנוסח, יהיה כתוב: התפלגות שנעשתה החודשים הראשונים.
ארבל אסטרחן: זה לא עברית.
ארבל אסטרחן: אותו הדבר הסתייגות 66.
ארבל אסטרחן: על הסתייגות 65 הצבענו, כי הצבענו על שלוש שנים.
ארבל אסטרחן: הסתייגות 67 גם לא מתאים, כי מוצע לכתוב: בשלושת החודשים הראשונים לאחר שחלפה חצי שנה מעת תחילת כהונת הכנסת שלאחר תחילת כהונת הכנסת.
ארבל אסטרחן: אפשר לנסח את זה אחרת, כי הכוונה ברורה: שלושה חודשים ראשונים אחרי חצי שנה מכהונת הכנסת.
זאב אלקין: הצבענו על זה, כי הצבענו על תשעה חודשים.
ארבל אסטרחן: זה חל עד הסתייגות 70.
זאב אלקין: הסתייגות מספר 71, שאחרי "הראשונים" יבוא "עוד חודשיים".
זאב אלקין: הסתייגות מספר 72, הוספת חודש.
זאב אלקין: הסתייגות מספר 73.
ארבל אסטרחן: בהסתייגות 74 יוצא מצב לא הגיוני, כי יהיה כתוב:
ארבל אסטרחן: שלושת החודשים האחרונים שלאחר תחילת כהונתה של הכנסת.
שלמה מולה: זה הגיוני לגמרי.
ארבל אסטרחן: יהיה כתוב שזה לא יחול על התפלגות שנעשתה בשלושת החודשים האחרונים שלאחר תחילת כהונתה של הכנסת.
שלמה מולה: שלושה חודשים לפני סיום כהונתה של הכנסת.
ארבל אסטרחן: זה אפשר.
ארבל אסטרחן: זה לא יחול על התפלגות שנעשתה בשלושת החודשים האחרונים לכהונתה של הכנסת.
ארבל אסטרחן: מה שחל בשלושת החודשים הראשונים שלא מקבלים מימון יחול גם בשלושת החודשים האחרונים.
זאב אלקין: אבל זה לא מה שנוסח פה.
שלמה מולה: אני מבקש לכתוב עכשיו.
שלמה מולה: אנחנו במהלך הצבעה.
זאב אלקין: אנחנו מצביעים על הסתייגות 74 בנוסח כפי שהצעת.
ארבל אסטרחן: על הסתייגות 76 אי-אפשר להצביע, כי לא יישאר שום דבר בסעיף.
ארבל אסטרחן: הסתייגות 77 משנה סעיף קטן אחר ב-13.
זאב אלקין: מי בעד הסתייגות 77?
זאב אלקין: הסתייגות 78.
זאב אלקין: הסתייגות 79.
ארבל אסטרחן: סעיף התחילה יהיה מבחינתם תחילה לכל החוק.
ארבל אסטרחן: בגלל שזה היה שני חוקים, הם הגישו בנפרד.
ארבל אסטרחן: אני לא יודעת אם כעת הכוונה היא שכל החוק יתחיל, או כל סעיף בנפרד.
שלמה מולה: כל סעיף בנפרד.
זאב אלקין: אנחנו מצביעים על הסתייגות 80.
זאב אלקין: הסתייגות 81.
זאב אלקין: מי בעד ההסתייגות הזאת, סעיף תחילה מהכנסת ה-20?
זאב אלקין: הסתייגות 82, החוק ייכנס לתוקף מהכנסת ה-21.
ארבל אסטרחן: קבוצת מרצ ורע"מ-תע"ל, במקום בשלושת החודשים בשנה וחצי הראשונות.
זאב אלקין: זה 18 חודשים, הצבענו על כך.
ארבל אסטרחן: גם ההסתייגות הבאה שלהם כבר הוצבעה.
ארבל אסטרחן: קבוצת חד"ש, במקום בשלושת החודשים יבוא כל הקדנציה.
ארבל אסטרחן: זה אומר שכל התפלגות לא תזכה במימון.
זאב אלקין: אנחנו מצביעים על הסתייגות סיעת חד"ש.
ארבל אסטרחן: לחילופין שלוש השנים הראשונות, ארבע השנים הראשונות, חמש שנים הראשונות.
זאב אלקין: על שלוש הצבענו.
ארבל אסטרחן: אחר כך יש שש שנים, שבע שנים, שמונה שנים.
ארבל אסטרחן: זה לא אפשרי.
זאב אלקין: אנחנו מצביעים על ארבע שנים במקום שלושת החודשים.
זאב אלקין: אנחנו מצביעים על חמש שנים במקום שלושת החודשים.
זאב אלקין: אנחנו עוברים להסתייגות האחרונה לסעיף הזה, של חבר הכנסת כרמל שאמה, שישה חודשים.
זאב אלקין: אנחנו מצביעים על סעיף 2 כולו.
זאב אלקין: מי בעד סעיף 2 כנוסח הוועדה?
זאב אלקין: הצבעה בעד – 10 נגד – 3 נמנעים – אין סעיף 2 אושר כנוסח הוועדה.
זאב אלקין: מי בעד הרביזיה של חבר הכנסת אורלב לסעיף 2?
זאב אלקין: הצבעה בעד – 2 נגד – 10 נמנעים – אין הרביזיה לא התקבלה.
זאב אלקין: סעיף 2 אושר סופי.
זאב אלקין: הצעת החוק אושרה סופית לקריאה שנייה ולקריאה שלישית.
זאב אלקין: שישה חודשים.
זאב אלקין: 2 .
זאב אלקין: בקשת חבר הכנסת זבולון אורלב להקדמת הדיון בהצעת חוק מאגר מידע לתורמי מח עצם, התשס"ט-2009 (פ/1361/18) לפני הקריאה הטרומית
זאב אלקין: אנחנו עוברים לבקשת חבר הכנסת זבולון אורלב להקדמת הדיון בהצעת חוק מאגר מידע לתורמי מח עצם, התשס"ט-2009 (פ/1361/18) לפני הקריאה הטרומית.
זאב אלקין: זה נובע מכך שיש כמה הצעות חוק, שבתיאום בין חברי הכנסת לממשלה אושר שהן יעלו השבוע, אבל בעניין הצעת החוק הזאת הממשלה שכחה לאשר פטור מחובת הנחה, ולכן הוועדה מתבקשת לעשות את זה.
זאב אלקין: מי בעד פטור מחובת הנחה להצעת החוק של חבר הכנסת אורלב?
זאב אלקין: הצבעה בעד – 10 נגד – אין נמנעים – אין היה קוורום והבקשה אושרה.
זאב אלקין: קביעת ועדות לדיון בהצעות החוק הבאות: הצעת חוק המים (תיקון – חובת התקנת אביזרים חוסכי מים במבנים המשמשים גופי ציבור), התשס"ט-2009, של חברי הכנסת יוחנן פלסנר וניצן הורוביץ (פ/18/1014).
זאב אלקין: הצעת חוק חובת התקנת אביזרים חוסכי מים במבני ציבור, התשס"ט-2009, של חברי הכנסת דב חנין וקבוצת חברי הכנסת (פ/18/1279).
זאב אלקין: היו שתי הצעות חוק של חברי הכנסת יוחנן פלסנר וניצן הורוביץ והצעת חוק של חבר הכנסת דב חנין לגבי התקנת אביזרים חוסכי מים במבני ציבור, לקביעת דיון בוועדות.
זאב אלקין: אמרנו כאן במהלך הדיון שהיתה הסכמה בין ועדת הכלכלה לוועדת הפנים שהחוק יידון בוועדת הכלכלה.
זאב אלקין: עלתה כאן הצעה לבדוק מה העמדה של יושב-ראש ועדת חוקה.
זאב אלקין: בדקתי, הוא לא מעוניין בחוק.
זאב אלקין: בהתאם לזה אני מביא את ההצעה לאשר את המשך הטיפול בהצעת החוק בוועדת הכלכלה.
זאב אלקין: מי בעד ועדת הכלכלה?
זאב אלקין: הצבעה בעד – 10 נגד – אין נמנעים – אין הבקשה אושרה.
זאב אלקין: בקשת חבר הכנסת ניצן הורוביץ לרביזיה על קביעת ועדה לדיון בהצעת חוק התקשורת (בזק ושידורים) (תיקון – חובת העברה ללא תשלום על שידורי ערוץ ייעודי), התשס"ט-2009, של חבר הכנסת רוברט אילטוב וקבוצת חברי הכנסת (פ/810/18)
זאב אלקין: אנחנו עוברים לבקשת חבר הכנסת ניצן הורוביץ לרביזיה על קביעת ועדה לדיון בהצעת חוק התקשורת (בזק ושידורים) (תיקון – חובת העברה ללא תשלום על שידורי ערוץ ייעודי), התשס"ט-2009, של חבר הכנסת רוברט אילטוב וקבוצת חברי הכנסת (פ/810/18).
זאב אלקין: חבר הכנסת הורוביץ לא נמצא כאן.
זאב אלקין: האם אפשר להצביע על הרביזיה בהיעדרו?
זאב אלקין: מי בעד הרביזיה של חבר הכנסת ניצן הורוביץ לפתוח את הנושא הזה לדיון מחודש?
נסים זאב: אתה בעד הרביזיה?
זאב אלקין: אני בעד הרביזיה, כי יש הסכמה על מה שהוא אומר.
זאב אלקין: הצבעה בעד – 8 נגד – אין נמנעים – 1 הרביזיה אושרה.
רוברט אילטוב: כבוד היושב-ראש, אני מבקש להירשם כנמנע.
רוברט אילטוב: 5.
רוברט אילטוב: הרכב הוועדה המשותפת לוועדת הכלכלה ולוועדת העלייה והקליטה להמשך טיפול בהצעת חוק התקשורת (בזק ושידורים) (תיקון – חובת העברה ללא תשלום על שידורי ערוץ ייעודי), התשס"ט-2009, של חבר הכנסת רוברט אילטוב וקבוצת חברי הכנסת (פ/810/18)
זאב אלקין: כתוצאה מהרביזיה שהתקבלה בסעיף הקודם, יש הצעה חדשה לוועדה להמשך טיפול בחוק, בתיאום עם שני ראשי הוועדות, שתהיה ועדה משותפת של כלכלה וקליטה בראשות יושב-ראש ועדת הכלכלה, עם ההרכב הבא.
זאב אלקין: השמות נמסרו לי על-ידי ראשי הוועדה.
זאב אלקין: לגבי ועדת הכלכלה, השמות שמסר לי יושב-ראש ועדת הכלכלה, חוץ ממנו שהוא יושב-ראש הוועדה, הם חברי הכנסת אמנון כהן, רוברט אילטוב ורוברט טיבייב.
זאב אלקין: יושב-ראש הוועדה אישר.
זאב אלקין: לגבי ועדת הקליטה, השמות שנמסרו לי על-ידי יושבת-ראש ועדת הקליטה הם חברי הכנסת אברהם מיכאלי, ליה שמטוב, זאב אלקין ומרינה סולודקין.
זאב אלקין: זה הרכב של שמונה חברי כנסת, בראשות חבר הכנסת אופיר אקוניס, יושב-ראש ועדת הכלכלה.
זאב אלקין: הצבעה בעד – 9 נגד – 1 נמנעים – אין ההצעה אושרה.
זאב אלקין: אני פותח את ישיבת ועדת הכנסת.
זאב אלקין: הנושא שעל סדר-היום: בקשה להקדמת הדיון בהצעת חוק מדיניות כלכלית לשנת הכספים 2004 (תיקוני חקיקה) (תיקון מס' 6), התשס"ט 2009 – לפני הקריאה השניה והשלישית.
איל ינון: אירעה היום תקלה מזכירותית, כאשר בטעות העלינו לסדר-היום הצעת חוק לקריאה שנייה ושלישית, שהונחה היום על שולחן הכנסת ולא זכתה, כפי שמתחייב, לפטור מחובת הנחה של 24 שעות לפני הקריאה השנייה והשלישית.
איל ינון: לכן, בהתייעצות עם הלשכה המשפטית, אנו מביאים את הצעת החוק הזאת לפטור מחובת הנחה בוועדה ונעלה אותה להצבעה חוזרת במליאת הכנסת, מייד לאחר סיום האזכרה לרב הרצוג.
זאב אלקין: תודה רבה, אדוני המזכיר.
זאב אלקין: אנחנו לא צריכים קוורום להחלטה הזאת ואני מביא לאישורה של הוועדה את הבקשה של ועדת העבודה והרווחה לפטור מחובת הנחה, לקראת קריאה שניה ושלישית, להצעת החוק האמורה.
זאב אלקין: הצבעה בעד – 2 נגד – אין נמנעים – אין
זאב אלקין: הבקשה אושרה, תודה רבה.
זאב אלקין: בוקר טוב, אני מתכבד לפתוח את ישיבת ועדת הכנסת, הנושא הראשון שעל סדר היום הוא בקשת יושב ראש ועדת החוקה חוק ומשפט להעברת הצעת חוק סדר הדין הפלילי (סמכויות אכיפה-מעצרים) (היוועדות חזותית – הוראת שעה) (תיקון מס' 2), התשס"ט-2009, מוועדת הפנים והגנת הסביבה לדיון בוועדת החוקה, חוק ומשפט.
זאב אלקין: לפי המידע שנמסר לנו, לא רק שקיימת בקשה של יושב ראש ועדת חוקה אלא גם קיימת הסכמה של יושב ראש ועדת פנים.
אברהם מיכאלי: מי קבע מלכתחילה שזו ועדת פנים?
זאב אלקין: מישהו אמר במליאה ועדת פנים.
אברהם מיכאלי: אז כל אחד צועק וגמרנו?
דוד רותם: זה לא כל אחד צועק, זה סגן היושב ראש שניהל את הישיבה אמר שזה עובר לוועדת הפנים.
זאב אלקין: אחר מחברי הכנסת ביקש ועדת פנים בטענה שזה עוסק בענייני ועדת הפנים, ישבתי בדיון והופתעתי מאד מהאמירה, ואמר יושב ראש ועדת הפנים שישב לצידי, שאם יושב ראש ועדת חוקה יבקש הוא מראש מבטיח שהוא לא יתנגד להעביר אליו.
דוד רותם: למה יושב ראש ועדה רוצה שתהיה לו עבודה?
זאב אלקין: לא שמתי לב שזה הכלל שעל פיו נוהגים יושבי ראש הוועדות בכנסת , לפחות בכנסת הזו, אם זה היה הכלל אז שליש מהעבודה היינו מובטלים כוועדתה כנסת, כי כל הזמן אנחנו נכנסים לטענות של יושבי ראש שרוצים לדון במשהו ועוד לא היו טענות שיושבי הראש לא רוצים לדון במשהו.
נסים זאב: אנחנו צריכים להתכנס גם אם אין על מה, זו תפקידה של ועדת הכנסת.
זאב אלקין: אין מצווה כזו.
זאב אלקין: בודאי שבפגרה אין מצווה כזו מפני שיש לנו מספר מוגבל של ישיבות וכדאי לנצל אותם לדברים משמעותיים.
זאב אלקין: לגבי העניין הזה, בדרך כלל אנחנו נוהגים כשיש הסכמה, מיד להצביע, אלא אם יש מישהו שרוצה להתנגד להסכמה בין שני ראשי הוועדות?
זאב אלקין: אם אין מישהו כזה, אני מציע לאשר העברת המשך הדיון בחוק הנ"ל לוועדת חוקה חוק ומשפט.
זאב אלקין: הצבעה בעד – רוב נגד – אין נמנעים בקשת יו"ר ועדת חוקה התקבלה.
זאב אלקין: בקשת יושב ראש ועדת חוקה אושרה פה אחד.
זאב אלקין: קביעת ועדת לדיון בהצעת חוק יועץ משפטי למשרדי הממשלה, התשס"ט-2009, של חברי הכנסת משה גפני ואורי מקלב (פ/18/304).
זאב אלקין: הנושא השני שעל סדר היום, קביעת ועדת לדיון בהצעת חוק יועץ משפטי למשרדי הממשלה, התשס"ט-2009, של חברי הכנסת משה גפני ואורי מקלב (פ/18/304).
זאב אלקין: ההמלצה של הלשכה המשפטית הייתה ועדת חוקה חוק ומשפט, במליאה, בנוסף לוועדת חוקה הושמעה דעה על ועדת פנים והגנת סביבה.
זאב אלקין: יו"ר ועדת חוקה מבקש להעביר את החוק אליו.
דוד רותם: הצעתי להעביר לוועדת המדע והטכנולוגיה.
דוד רותם: זה יותר בריא למאיר שטרית.
זאב אלקין: זה לא מה שכתוב אצלי אבל אתה כמובן רש/אי לשנות את הצעתך.
זאב אלקין: אני רק מזהיר אותך, אדוני יושב ראש ועדת החוקה, לא היית בכמה ישיבות אבל הנהגנו כלל שאנחנו מאד קשובים לבקשות של חברי כנסת ולפעמים כשחברי כנסת מבקשים משהו בבדיחות, אנחנו עוד עלולים להיענות לבקשתם מתוך כבוד אליהם.
זאב אלקין: גם במקרה הזה קיימת הסכמה בין שני ראשי הוועדות.
זאב אלקין: יש מישהו שרוצה להביע התנגדות להסכמה הזו?
משה גפני: באתי במטרה שזה באמת יהיה בוועדת חוקה, אני חושב שזה המקום המתאים, אבל אחרי שהיו"ר אמר לי שלא חשוב לי להעביר חוקים אלא להיות יושב ראש ועדת הכספים.
דוד רותם: אז אתה רוצה להשאיר את זה לוועדת כספים?
משה גפני: 50% מהחוקים שהעברתי בקריאה שנייה ושלישית הוא העביר.
זאב אלקין: בענייני סגולות אנחנו לא נתווכח...
נסים זאב: איפה ניגוד האינטרסים?
זאב אלקין: חבר הכנסת גפני הוא לא חבר ועדה.
זאב אלקין: חבר הכנסת מקלב הוא חבר ועדה.
דוד רותם: והמבקש הוא אני , לא הם.
זאב אלקין: גם חברי כנסת מיהדות התורה פרשו את חסותם על חצי מוועדות הכנסת לכן כך או אחרת הם ימצאו, אלא אם נלך לוועדת המעד שם אין להם ייצוג, אבל בוועדות האחרות הן מיוצגים היטב.
זאב אלקין: אם אין מישהו שמעוניין להתנגד, מי בעד לאשר המשך הדיון בחוק בוועדת חוקה חוק ומשפט?
זאב אלקין: הצבעה בעד – רוב נגד – אין נמנע – אין החוק יידון בוועדת חוקה חוק ומשפט.
זאב אלקין: החוק יועבר לדיון בוועדת חוקה חוק ומשפט.
זאב אלקין: קביעת מסגרת לדיון בהחלטת ממשלה לפי סעיף 31(ב) לחוק יסוד הממשלה להעברת סמכויות לפי חוק החברות הממשלתיות, תשל"ה-1975.
זאב אלקין: הסעיף הנוסף על סדר היום שנולד היום, קביעת מסגרת לדיון בהחלטת ממשלה לפי סעיף 31(ב) לחוק יסוד הממשלה להעברת סמכויות לפי חוק החברות הממשלתיות, תשל"ה-1975.
זאב אלקין: אני חייב להגיד שמפריעה לי מאד העבודה שאין אף נציג מסיעת קדימה, בכלל חסרים לי נציגים מהאופוזיציה, רציתי להציע משהו והם נעדרים.
זאב אלקין: חבר הכנסת פינס הוא חבר מן המניין בקואליציה והקואליציה הוכיחה זאת נאמנה ביום האחרון של מושב הכנסת.
זאב אלקין: שמעתי את חבר הכנסת פינס מדבר במליאה על היעדרות של חלק מהחברים בקדימה אבל לא חשבתי שזה בהיקף כזה.
אופיר פינס-פז: מי כמוך יודע, אדוני היושב ראש, שהייתי אמור להיות היום בחו"ל וביטלתי את נסיעתי משום שחשבתי שהנושא חשוב ופתאום אני רואה שכל אנשי קדימה מטיילים.
זאב אלקין: פניתי אליך בבקשה מיוחדת, ביקשתי שכל אנשי הקואליציה יישארו כאן ואתה נענית לבקשתי.
אופיר פינס-פז: ופתאום אני רואה שכל חברי קדימה מטיילים.
: אני אציג בקצרה את בקשת הממשלה, שהיושב ראש הציג בפניכם.
: סעיף 59א(א) קובע לחוק החברות הממשלתיות, שהממשלה תקים ועדת שרים לענייני הפרטה שחברים בה סטטוטורית ראש הממשלה, שר האוצר ושר המשפטים.
: כאשר הממשלה רשאית לצרף לוועדה חבר או שני חברים נוספים.
: הממשלה החליטה אתמול לפעול על פי דגם שהיה מקובל בממשלות האחרונות לפיו ראש הממשלה מוותר על חברותו הסטטוטורית בוועדה לטובת שר האוצר שהופך להיות יושב ראש ועדת השרים לענייני הפרטה, וחברותו הסטטוטורית של שר האוצר עוברת לשר אחר שממנה הממשלה, בממשלה הקודמת היה זה השר מאיר שטרית, בממשלה הזו זה יהיה השר סטס מיסז'ניקוב.
: לא אקסופיציו כשר תיירות אחא כשר סטס מיסז'ניקוב כפי שהיה השר שטרית, אקסופיציו כשר הפנים אלא כשר מאיר שטרית.
דוד רותם: האם לפי החוק זה אפשרי?